สวัสดีคะ ดิฉัน อายุ 38 ปี(ย่าง39ปี) ไม่เคยแต่งงานและไม่มีSex กับผู้ใด เนื่องจากประจำเดือนมา2ครั้งในเดือนเดียวกัน (ปกติไม่เคยเป็นคะ) ครั้งแรกมา8-12 ส.ค. (มาปกติทุกเดือนช่วงนี้) และมาอีกในวันที่24 (มีลักษณะสีออกช็อคโกแลต พอกลางคืนเริ่มเป็นสีแดงสด) ยังไม่ปวดประจำเดือน แต่ช่วงนี้มีออกกำลังกายถี่ และมีภาวะเครียด(ไม่รู้ตัว) หรือจะย่างเข้าสู่วัยทองคะ อยากจะสอบถามคุณว่า ลักษณะนี้ถือเป็นสัญญาณอันตรายอะไรรึป่าวคะ รบกวนขอคำแนะนำด้วยนะคะ ขอบพระคุณอย่างสูงคะ Teddy.
สวัสดีค่ะ @การที่มีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้น @จากที่ เล่ามา คิดว่าไม่ได้เข้าสู่ช่วงวัยทองนะคะ อาจเป็นไปได้ว่า เลือดที่มากระปริดกระปรอยเกิดจากความเครียด ให้รอดูอาการต่อก่อนได้ค่ะ @แต่หากยังมีเลือดกระปริดกระปรอยผิดปกติมาเรื่อยๆ ควรไปพบสูตินารีแพทย์เพื่อตรวจวินิจฉัยโรคอีกทีนะคะ